**LĒMUMS**

Liepājā

|  |  |
| --- | --- |
| 2022.gada 18.augustā | Nr.318/12  (prot. Nr.12, 18.§) |

Par zemes vienību piekritību Liepājas

valstspilsētas pašvaldībai

Saskaņā ar Zemes pārvaldības likuma 17.panta pirmo daļu rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda, savukārt sestajā daļā noteikts, ka šā panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā.

Liepājas valstspilsētas pašvaldība izskatījusi Valsts zemes dienesta sagatavoto zemes vienību ar statusu "Rezerves zemes fonds" un "Zeme zemes reformas pabeigšanai" ministriju izvērtēto sarakstu (turpmāk - Saraksts), kā arī Nekustamā īpašuma valsts kadastra informācijas sistēmā reģistrētos datus, konstatējot, ka no Sarakstā iekļautajām zemes vienībām Liepājas valstspilsētas pašvaldībai piekrītošas ir 115 zemes vienības Liepājas valstspilsētas administratīvajā teritorijā.

Pamatojoties uz Zemes pārvaldības likuma 17.panta pirmo daļu un izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 11.augusta lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Apstiprināt Liepājas valstspilsētas pašvaldībai piekrītošo zemes vienību ar statusu "Rezerves zemes fonds" un "Zeme zemes reformas pabeigšanai" sarakstu (pielikumā).

2. Liepājas pilsētas pašvaldības iestādei "Nekustamā īpašuma pārvalde" iesniegt lēmumu Valsts zemes dienesta Kurzemes reģionālajai nodaļai Nekustamā īpašuma valsts kadastra informācijas sistēmas datu aktualizēšanai.

3. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2.punkta izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei | |